**Kompolti Tehetséggondozó Program**

****

**2025/2026. tanév**

**I. félév**

**Kompolti Tehetséggondozó Program**

**A TEHETSÉGGONDOZÓ PROGRAM CÉLJA**

A kompolti diákok tanulási lehetőségeinek bővítése, tehetséggondozás. Különösen fontos az, hogy azok diákok, akik tehetségük, tanulmányi eredményük, szorgalmuk révén kitűnnek társaik közül, azok az erkölcsi megbecsülésen túl, szociális helyzetük alapján anyagi támogatásban is részesüljenek.

**A TEHETSÉGGONDOZÓ PROGRAMON IGÉNYELHETŐ TÁMOGATÁS**

* A felsőoktatásban tanuló havi 30 000 Ft/fő ösztöndíjban
* A szakközépiskolában tanuló havi 20 000 Ft/fő ösztöndíjban
* A gimnáziumban tanuló havi 20 000 Ft/fő ösztöndíjban
* A szakiskolában tanuló havi 20 000 Ft/fő ösztöndíjban
* Az általános iskola felső tagozatán tanuló 10 000 Ft ösztöndíjban részesül.

**A TEHETSÉGGONDOZÓ PROGRAM TARTALMA**

A tanuló – a pályázat benyújtásával – vállalja, hogy amennyiben a pályázaton nyer, az alábbi feladatokat látja el:

* Eleget tesz iskolalátogatási kötelezettségének, és az ösztöndíjas 7 tanóránál nem mulaszt többet igazolatlanul.

**A TÁMOGATOTTI IDŐSZAK**

A Kompolti Tehetséggondozó Program keretében a jelen pályázati forduló során elnyerhető támogatás a **2025. szeptember 1-től 2026. január 31-ig** terjedő időszakra vonatkozik.

**A PÁLYÁZÁSRA JOGOSULTAK KÖRE**

A Kompolti Tehetséggondozó Program keretében tanulóként pályázhat a Magyarország területén működő általános iskola felső tagozatán közoktatási vagy felsőoktatási intézménnyel tanulói jogviszonyban álló azon magyar állampolgár, aki a 2025/2026-os tanévben:

* kompolti lakos és
* Nappali rendszerű iskolai oktatás keretében; vagy első diploma megszerzéséért nappali tagozaton tanul, és igazolja, hogy melyik intézményben és évfolyamon/képzésben tanul
* Legalább 4,7 tanulmányi átlag.
* Kiváló magaviselet
* Egyetem/főiskola esetén legalább 4,0 szakátlag.
* Gimnázium/szakközépiskola/szakiskola esetén legalább 4,7 tanulmányi átlag.
* A 2024/2025. tanévben évismétlésre kötelezett tanuló pályázatot nem nyújthat be.

**Nem nyújthat be pályázatot:** a pályázati kiírásban szereplő tanévben az a tanuló, aki a Kompolti Tehetséggondozó Programról szóló 5/2013. (IV. 4.) önkormányzati rendelet 2. § (2) bekezdésében meghatározott köznevelési rendszer intézményei között az előző tanév félévét követően váltott.

*A települési támogatásról és egyéb szociális ellátásokról szóló 8/2021. (IX. 30.) önkormányzati rendelet 13. §-a kimondja, hogy a Kompolti Tehetséggondozó Program szerinti támogatás esetén szociálisan rászorult az a személy, akinek a családjában az egy főre jutó havi jövedelem a szociális vetítési alap összegének a 800 %-át (azaz nettó 228.000 Ft-ot) nem haladja meg.*

**AZ ÖSZTÖNDÍJ FELHASZNÁLÁSÁNAK KERETEI**

Az ösztöndíjban részesülő tanuló, az elnyert összeget tanulmányi előmenetelének, iskolai sikerességének előmozdítására köteles költeni, amelyet a tanuló nevére, lakhelyére szóló számlával, vagy az iskolai által kell igazolni!

Az ösztöndíj a következő célokra használható fel:

* könyv, tankönyv, irodaszer (pl. füzet, írószer, tintapatron, toner, üres adathordozó, pendrive, fénymásolópapír stb.) vásárlása,
* tanórán kívüli tanfolyamok díja (pl. nyelvtanfolyam, zenei különóra stb.),
* étkezési térítés díja,
* sport (pl. uszodai belépő tornafelszerelés stb.),

múzeumi és színházi belépő, könyvtári beiratkozás,

* tanulói havibérlet vásárlása (lakóhely és iskola között),
* kollégiumi szállás díja,
* internet előfizetés,
* informatikai eszköz (pl. számítógép, monitor, nyomtató, szoftver stb.) vásárlása,
* hangszer vásárlása,
* fénymásolási, könyvkötészeti szolgáltatás igénybevétele,
* ruházat, cipő, dioptriás vagy monitorszemüveg, hallókészülék.

**A PÁLYÁZÁS MENETE**

A Tehetséggondozó Programba a tanuló pályázat útján, tanulói űrlap benyújtásával kerülhet be.

**A PÁLYÁZAT BENYÚJTÁSÁNAK HELYES MÓDJA**

A pályázó a kitöltött pályázati űrlapot és a csatolandó dokumentumokat postai úton, (ajánlott küldeményként) feladva egy eredeti példányban juttatja el a Kompolti Közös Önkormányzati Hivatal címére (3356 Kompolt, Kápolnai út 2/D), valamint személyes benyújtása esetén a pályázat átvételét, illetve annak időpontját a Hivatal írásban igazolja.

A különböző nyomtatványokon az alábbi aláírások szükségesek:

tanulói űrlap esetében a tanuló aláírása, amennyiben a tanuló kiskorú (azaz 18. életévét még nem töltötte be), vagy egyébként cselekvőképtelen, szükséges a tanuló törvényes képviselőjének (szülő, gyám) aláírása is;

A pályázathoz a következő dokumentumokat kell csatolni:

* főiskolás/egyetemista esetén az utolsó lezárt félév leckekönyvének hiteles másolata, valamint a félévre történő beiratkozást igazoló jogviszony igazolás;
* alapfokú és középfokú intézménybe járó tanuló esetén a félévi bizonyítvány hiteles másolata, valamint iskolalátogatási igazolás;
* tanulmányi versenyeken való részvétel és az elért helyezés igazolása;
* árvaellátásra jogosultság esetén az arról hozott határozat másolata.

**A PÁLYÁZAT KEZELŐJE**

Kompolt Községi Önkormányzat

3356 Kompolt, Kápolnai út 2/D

Telefon: (36) 489-029, 489-195

**A PÁLYÁZAT BENYÚJTÁSÁNAK HATÁRIDEJE**

A pályázat benyújtási határideje: **2025. szeptember 30. 24:00 óra**. A pályázat **postára adásának határideje (postabélyegző dátuma!): 2025. szeptember 30. 24:00 óra.**

A határidőn túl benyújtott pályázatot az Önkormányzat további bírálat nélkül elutasítja.

**A PÁLYÁZAT ÉRVÉNYESSÉGÉNEK VIZSGÁLATA**

A tanulói pályázat érvénytelennek minősül, ha:

* A postai úton benyújtott pályázat nem tartalmazta a tanulói nyilatkozatot, vagy a szülői (törvényes képviselői) nyilatkozatot.
* A tanuló nem rendelkezik a jelen pályázati felhívás *„Pályázásra jogosultak köre”* pontjában meghatározott jogosultsággal.
* A tanulói űrlapon jelzett bármely szociális jogosultság a jelen pályázati felhívás „*A pályázat benyújtásának helyes módja”* pontjában meghatározott dokumentumokkal nem igazolt.
* Az érvénytelennek minősített pályázatot az Önkormányzat további bírálat nélkül elutasítja.
* A pályázó valótlan, hamis, megtévesztő adatokat közöl.

**Nem folyósítható az ösztöndíj:**

a) a kompolti lakóhely megszűnése bejelentésének napjától,

b) a tanulói vagy hallgatói jogviszony szüneteltetésének időtartama alatt,

c) a tanulói vagy hallgatói jogviszony megszűnésének, illetve megszüntetésének napjától,

d) ha a tanuló diák 7 tanóránál többet mulaszt igazolatlanul.

A fent megjelölt tények bekövetkezését a pályázó (támogatott) 15 napon belül köteles bejelenteni az Önkormányzatnak.

**A PÁLYÁZATTAL KAPCSOLATOS HIÁNYPÓTLÁSI LEHETŐSÉGEK**

Az Önkormányzat az érvényesnek minősített, de formai hibás pályázatok esetében egy alkalommal 15 napos határidő kitűzésével hiánypótlási felszólítást bocsát ki.

Hiánypótlásra kizárólag az alábbi formai hibák esetében van lehetőség:

A pályázati anyag a megfelelő címre határidőben történt postai feladását követően – a pályázónak fel nem róható okból – postai úton nem érkezik meg az Önkormányzat jelen pályázati felhívásban közzétett postacímére. A pályázónak a hiánypótlás során igazolnia kell, hogy a pályázatot határidőben a megfelelő címre postán feladta. Az igazolás az ajánlott levél feladóvevényével vagy tértivevénnyel történhet.

A postai úton beérkezett tanulói űrlapról hiányzik a tanuló aláírása.

Kiskorú (azaz 18. életévét még nem töltötte be), vagy egyébként cselekvőképtelen tanuló esetében a postai úton beérkezett ösztöndíjas űrlapról hiányzik a tanuló törvényes képviselőjének (szülő, gyám) aláírása, valamint írásbeli hozzájárulása a tanulónak a programban való részvételéhez.

A postai úton beérkezett tanulói nyilatkozatról hiányzik a tanuló aláírása.

A postai úton beérkezett szülői (törvényes képviselői) nyilatkozatról hiányzik a szülő/szülők aláírása.

A határidő elmulasztása esetén igazolásnak helye nincs, a formai hibás pályázat érvénytelennek minősül, azt az Önkormányzat további bírálat nélkül elutasítja.

**PÁLYÁZAT ELBÍRÁLÁSA**

A Kompolti Tehetséggondozó Program esetében bírálatra csak érvényesnek minősített pályázat bocsátható.

A beérkezett pályázatok egyenként kerülnek elbírálásra.

A pályázatok elbírálásakor előnyben részesülnek azok a tanulók, akik az alábbi feltételek közül az itt meghatározott sorrendben előbb álló feltételnek megfelelnek:

* Jobb tanulmányi átlag.
* Tanulmányi versenyeken való részvétel száma és az elért helyezés.
* A tanuló árvaellátásban részesül.
* A tanuló háztartásában az egy főre jutó havi jövedelem összege a többi pályázóéhoz viszonyítva alacsonyabb.
* Tanulóval egy háztartásban élő tanulók száma a többi pályázóhoz viszonyítva magasabb.

Egészségügyi és Szociálpolitikai Bizottság döntési javaslatát a pályázatok beadási határidejétől (hiánypótlás esetén a hiánypótlásra megállapított határidő lejártának napjától) számított 15 napon belül teszi meg.

A pályázatokról az Egészségügyi és Szociálpolitikai Bizottság előterjesztése alapján az Önkormányzat képviselő-testülete dönt várhatóan 2025. március 31.

**A PÁLYÁZÓK DÖNTÉST KÖVETŐ ÉRTESÍTÉSE**

A pályázatokról szóló döntésről az Önkormányzat a döntést követő 15 napon belül postai úton, valamint a www.kompolt.hu honlapon történő közzététel útján értesíti a pályázót.

**A PÁLYÁZATI DÖNTÉS ELLENI JOGORVOSLATI LEHETŐSÉG**

A pályázati döntéssel szemben jogorvoslatnak helye nincs.

**SZERZŐDÉSKÖTÉS**

Az Önkormányzat az ösztöndíjak folyósításáról, felhasználásának feltételeiről, a felhasználás ellenőrzéséről, a beszámolás, elszámolás rendjéről, a szerződésszegés eseteiről és annak jogkövetkezményeiről, az ösztöndíjas jogviszony megszűnésének eseteiről a pályázat nyerteseivel ösztöndíjszerződést köt.

**Amennyiben az ösztöndíjszerződés a pályázati döntésről szóló értesítés kézhezvételétől számított harminc napon belül az ösztöndíjas mulasztásából vagy neki felróható egyéb okból nem jön létre, a pályázati döntés hatályát veszti.**

**INFORMÁCIÓ**

Jelen pályázati felhívás és melléklete, az elektronikus űrlapok és nyilatkozatok együttesen képezik a pályázati dokumentációt és tartalmazzák a pályázáshoz szükséges összes feltételt.

A pályázati felhívás, letölthető a www.kompolt.hu honlapról, valamint elolvasható a községi könyvtárban.

A pályázattal kapcsolatban további tájékoztatást az alábbi elérhetőségen kaphatnak:

Kompolt Községi Önkormányzat

3356 Kompolt, Kápolnai út 2/D

Telefon: (36) 489-029, 489-195

**E-mail:** hivatal@kompolt.hu